open-index/open-wikipedia-markdown huggingface dataset:
Antanas Algimantas Česnauskis

**Antanas Algimantas Česnauskis** (1936 m. balandžio 25 d. Lietuvoje – 2008 m. kovo 31 d. Panevėžyje) – Lietuvos šachmatininkas, Lietuvos šachmatų čempionas (1969) m., 11 kartų žaidė Lietuvos šachmatų čempionato finaliniuose turnyruose ir 5 kartus buvo jų prizininku, šachmatų meistras (1965), Lietuvos šachmatų rinktinės narys (1962–1972), šachmatų treneris.

## Šachmatų karjera

### Asmeninės šachmatų varžybos

#### Lietuvos čempionatai

1955 m. balandžio 14 – gegužės 3 d. Vilniuje vykusiose „Nemuno“ draugijos (rajonų ir kaimo sportininkų) pirmenybėse 19-metis plungiškis A. A. Česnauskis užėmė pirmąją vietą ir pateko į 1955 m. Lietuvos šachmatų čempionatą, kuriame užėmė 12 vietą.

1956 m. išvykęs mokytis į Vilnių dalyvavo ir Lietuvos šachmatų čempionatuose: 1959 m. – 8 v. 1960 m. – 10 v., 1961 m. –4 v., 1962 m. – 2 vieta. Be to, 1961 m., surinkęs 8 taškus, laimėjo šveicariškąja sistema Vilniuje vykusį Lietuvos masinį šachmatų turnyrą (8 tšk.).

1962 m. grįžęs į Plungę, 3 kartus tapo Lietuvos šachmatų čempionatų prizininku: 1964 m., kai iškovojo bronzą, 1966 m. – sidabrą, 1969 m. – auksą.

1972 m. išsikėlė gyventi į Panevėžį ir tais pat metais Lietuvos čempionate pelnė paskutinį savo bronzos medalį. Paskutinį kartą Lietuvos šachmatų čempionato finaliniame turnyre žaidė 1981 m., deja, nesėkmingai.

#### Nemuno sporto draugijos čempionatai
Be 1955 m., „Nemuno“ sporto draugijos šachmatų pirmenybėse jis dar tris kartus tapo jos čempionu (1972, 1974 ir 1979 m.), bei kartą (1956 m.) užėmė antrąją vietą.

#### SSRS asmeniniuose šachmatų čempionatuose

1961 m. Naugarde žaidė SSRS asmeninio šachmatų čempionato pusfinalyje, kur surinkęs 8 taškus iš 16 galimų, pasidalijo 6-8 vietomis.

### Komandinės varžybos

#### Lietuvos komandiniai čempionatai
Keturis kartus žaidė Vilniaus rinktinėje Lietuvos komandinėse varžybose 1957, 1958, 1960 m. bei 1961 m., su kuria pelnė 3 aukso ir vieną sidabro medalį (1960 m.).

#### SSRS komandinės varžybos
A. A. Česnauskis apie 10 metų (nuo 1962 m iki 1972 m.) būdavo kviečiamas į Lietuvos rinktinės sudėtį, kuri dalyvaudavo SSRS spartakiadose ir komandiniuose čempionatuose. 1962 m. žaidė už rinktinę prie 3-ios lentos, 1963 m. – prie 6-tos, 1967 m. prie 3-ios, 1969 m. – prie 1-os lentos. ir 1972 m. prie 3-ios.

Dalyvaudamas komandinėse SSRS varžybose surinko 15,5 taško iš 32 galimų (+8, =11, – 10) (48,4 %) Geriausiai sekėsi – 1963 m, kai surinkęs 6 taškus iš 8 galimų, asmeniškai prie 6-os lentos užėmė 2-ą vietą

### Šachmatų treneris
Gyvendamas Panevėžyje treniravo jaunuosius šachmatininkus, buvo Panevėžio šachmatų klubo direktoriumi. 2003 m. Panevėžio savivaldybė už jo auklėtinių pasiekimus apdovanojo jį medaliu „Už nuopelnus Panevėžio sportui“.

## Šaltiniai

## Nuorodos
* Antanas Algimantas Česnauskis
* 33 Algimanto Česnauskio partijos
Talačynas

**Talačýnas**  (; arba ***Toločinas***, ) – miestas šiaurės rytų Baltarusijoje, Vitebsko srityje, prie Drutės upės. Talačyno rajono centras.

## Istorija

Pirmą kartą paminėtas 1433 m., priklausė Lietuvos Didžiajai Kunigaikštystei. 1772 m. įvyko pirmasis ATR padalijimas, po kurio Talačynas buvo atskirtas į dvi dalis, kurias skyrė Drutės upė: rytinė dalis kairiajame upės krante atiteko Rusijos imperijai ir vadinosi ***Senasis Talačynas*** (arba ***Rusų Talačynas***), o vakarinė miestelio dalis dešiniajame krante liko LDK ir vadinosi ***Naujasis Talačynas*** (arba ***Užupio Talačynas***). 1793 m. ir Naujasis Talačynas atiteko Rusijai. XIX a. šie miesteliai buvo skirtingose Mogiliavo gubernijos apskrityse – Senasis Talačynas Oršos apskrityje, Senojo Talačyno valsčiaus centras, o Naujasis Talačynas – Siano apskrityje, Užupio Talačyno valsčiuje. XIX–XX a. sandūroje miesteliai susijungė. 1955 m. Talačynui suteiktos miesto teisės.

## Šaltiniai
Siano

**Sianò**  (, ) – miestas Vitebsko srityje, Baltarusijoje. Siano rajono administracinis centras. 58 km į pietvakarius nuo Vitebsko, prie pat Siano ežero (pietinėje jo dalyje). Per miestą eina geležinkelio linija Lepelis–Orša.

## Istorija

Pirmą kartą paminėtas 1534 m. Vyko prekyba. XVII a. pradžioje priklausė Sapiegoms. Nuo XVIII a. antros pusės priklausė Oginskiams. 1772 m. atiteko Rusijos imperijai, buvo Mogiliavo gubernijos Siano apskrities centras. 1777 m. gavo miesto teises. 1924 m. tapo Baltarusijos TSR dalimi.

## Šaltiniai
Narkotizuojanti disfunkcija

**Narkotizuojanti disfunkcija** – teorija, jog masinei žiniasklaidai suteikus didžiulį kiekį tam tikros informacijos, žmonės jai tampa apatiški. Ši sąvoka pirmą kartą panaudota 1957 metais amerikiečių sociologų Paulo Lazarsfeldo ir Roberto Mertono straipsnyje *„Masinė komunikacija, populiarus pomėgis ir organizuotas socialinis veiksmas“*. Šiame straipsnyje autoriai sako: „ masinė žiniasklaida dvidešimto amžiaus amerikiečiui padeda atsiriboti nuo pasaulio. Dėl to, didžioji dalis žiniasklaidos sukelia tik paviršutinišką susirūpinimą visuomenės problemomis, ir šis paviršutiniškumas dažnai sukelia masinę apatiją.Susidūrimas su tokiais informacijos kiekiais dažniau narkotizuoja, o ne suteikia jėgų imtis veiksmų. Laikas, skiriamas skaitymui ir klausymui, didėja ir laikas, skiriamas organizuotam veiksmui, mažėja. Individas skaito pasakojimus apie problemas ir gali net kalbėti apie alternatyvius jų sprendimo būdus, tačiau tai neužmezga ryšio su realiais socialiniais veiksmais. Šis pilietis gali džiaugtis savo didingu susidomėjimu visuomenės problemomis, tačiau jis nepastebi to, jog atsiribojo nuo sprendimų ir veiklos.“Anot autorių, individai, susidūrę su infomacija ir pranešimais apie įvairias problemas, turi nemažai žinių ir gali laisvai diskutuoti apie jas ir tiki, kad taip padeda jas spręsti. Žmonės nesuvokia, jog tiesiog domėdamiesi arba dalyvaudami diskusijose, jie niekuo neprisideda prie tikro problemos sprendimo.

## Istorija
Tyrimai, skirti žiniasklaidos efekto suvokimui, dvidešimtajame amžiuje turėjo tris pagrindinius tarpsnius. Nuo 1920-ųjų iki 1940-ųjų, tyrėjai manė, jog žiniasklaida daro stiprų poveikį savo auditorijai. Šį tarpsnį geriausiai apibūdina Poodinės adatos modelis arba Kulkos teorija. Ši teorija buvo skirta išaiškinti, kaip Antrojo pasaulinio karo propaganda keitė žmonių elgesį – nuo vyrų įtikinimo prisijungti prie kariuomenės, iki namų šeimininkių maisto ruošimo manierų. 

Nuo 1940-ųjų iki 1960-ųjų tyrėjų akiratyje buvo Minimalaus efekto teorija, kuri atsirado tiriant amerikiečių balsavimo įpročius. Ši teorija teigė, jog politikų kampanijos rinkėjų veiksmams nedarė žymios įtakos, nes jie gana gerai žinojo, kokios yra kandidatų pozicijos tam tikrais klausimais, todėl rinkėjai turėjo iš anksto nusistatytą nuomonę. Būtent čia ir atsiranda narkotizuojančios disfunkcijos sąvoka, nes auditorija apatiškai reagavo į rinkimų kampanijas.

Nuo pat 1960-ųjų iki dabar tyrėjai dirbo su daug įvairių teorijų, tačiau jas visas vienija manymas, jog žiniasklaida gali turėti tiek stiprų, tiek silpną poveikį auditorijai, kuris priklauso nuo įvairių aplinkybių.

## Išnašos
Ugnies Žemės provincija (Čilė)

**Ugnies Žemės provincija** () – Čilės provincija, įeinanti į Magelano ir Čilės Antarktidos regioną. Apima Čilei priklausančią vakarinę Ugnies Žemės salos dalį (išskyrus Darvino Kordlijerą pietuose). Administracinis centras – Porveniras.

## Geografija

Paviršius kalnuotas, išraižytas įlankų. Gausu miškų. Priklauso dalis Fagnano ežero, teka Asopardo upė.

Provincijoje yra Jendegajos nacionalinis parkas.

## Administracinis suskirstymas

Provinciją sudaro 3 komunos:
* Porveniro komuna. Centras – Porveniras
* Primaveros komuna. Centras – Sero Sombreras
* Timaukelio komuna. Centras – Kameronas

## Šaltiniai
Porveniras

**Porveniras** () – miestas pačiuose Čilės pietuose, Magelano ir Čilės Antarktidos regione, Ugnies Žemės salos šiaurės vakaruose. Tai Ugnies Žemės provincijos centras ir toliausiai į pietus nutolusi Čilės gyvenvietė, turinti miesto statusą. Porveniras įsikūręs Magelano sąsiaurio pakrantėje, priešais Punta Arenasą. Yra uostas, keliai į aplinkines gyvenvietes. Verčiamasi aukso kasyba, toliau Sero Sombrere išgaunama nafta, vystomas turizmas, žvejyba, avininkystė. Porvenire yra svarbi Čilės karinė bazė ir sustiprinto saugumo kalėjimas. Veikia Šv. Pranciškaus bažnyčia.

## Istorija

Povernirą (ispaniškai „pasiektinas“) 1883 m. įkūrė aukso ieškotojai iš Čilojės ir Kroatijos.


PorvenirParqueYugoslavo.jpg|Jugoslavų aikštė
PorvenirSanFranciscoDeSales.jpg|Šv. Pranciškaus bažnyčia
Porvenir_Hafen.jpg|Prieplauka


## Šaltiniai
Liubanė

**Liubãnė**  (brus. ir ) – miestas pietų Baltarusijoje, Minsko srityje, 139 km į pietus nuo Minsko, 58 km nuo Salihorsko, 30 km nuo Slucko, 26 km nuo Staryja Darohos. Liubanės rajono centras.

## Istorija

Pirmą kartą paminėta 1566 m. XIX a. tai buvo žydų miestelis Babruisko apskrityje.

Nuo 1941 m. liepos iki 1944 m. birželio buvo okupuotas Trečiojo Reicho. 1968 m. suteiktos miesto teisės.

## Sportas
* FK Lyuban (Liubanės futbolo klubas);
* VJSM stadionas (vaikų ir jaunimo sporto mokyklos stadionas), kurio talpa 1800 žiūrovų.

## Šaltiniai
Ruba

**Ruba** () – kaimas Latvijoje, Saldaus savivaldybės Rubos valsčiaus centras. Išsidėstęs dešiniajame Vadaksties krante, prie kelio V1160 Ežerė–Vadakstis, greta buvusio Mažeikių–Rygos geležinkelio.

Gyvenvietė pradėjo kurtis apie 1897 m., kai Rengės dvaro savininkai išnuomojo pirmuosius žemės sklypus šalia Rengės geležinkelio stoties. 1925 m. suteiktas kaimo statusas.

Ruboje yra valsčiaus administracija, pradinė mokykla (įkurta buvusiame Rengės dvare, 2,5 km nuo Rubos), specialioji internatinė mokykla, kultūros namai, paštas.

## Šaltiniai
Parmos lira

**Parmos lira** (dgs. *lire*) – buvusi oficiali Parmos hercogystės valiuta, naudota iki 1802 m. ir vėliau nuo 1815 iki 1859 m.

Pirmosios monetos, naudotos iki 1802 m., buvo dalinamos į 20 soldžių, o jie – į 12 denarų. 6 denarai buvo verti sesino, o dukatas buvo vertas vienos liros.

Parmos lira turėjo tik monetas, kurios svėrė po 5 gramus bei buvo sudarytos iš 9/10 sidabro. 1860 m. Parmos lira buvo pakeista Italijos lira.

Iki 1847 m. visos monetos buvo kaldinamos Austrijai priklausančioje Milano kalykloje, o vėliau atsidarė ir kalykla Parmoje.

Parmos lira buvo lygi Prancūzijos frankui ir Sardinijos lirai.
Warhammer 40 000: Dawn of War: Dark Crusade

**Warhammer 40,000: Dawn of War – Dark Crusade** – antrasis realaus laiko strategijos „Warhammer 40 000: Dawn of War“ papildymas, kurį 2006 m. spalio 9 d. išleido „THQ“. Papildyme buvo pridėtos dvi naujos rasės – Tau imperija ir Nekronai. Įskaitant Imperijos gvardijos rasę iš ankstesnio „Winter Assault“ papildymo, papildyme yra iš viso 7 rasės.

Priešingai negu papildymas „Winter Assault“, „Dark Crusade“ yra savarankiškas žaidimas ir jam yra nereikalingos ankstesnės „Dawn of War“ ir „Winter Assault“ dalys, žaidėjas gali žaisti su 7 frakcijomis vieno žaidėjo arba kampanijos režimus.

Lygiagrečiai kartu su „Dark Crusade“ žaidimu, „THQ“ taip pat išleido trijų žaidimų – „Dawn of War“, „Winter Assault“ ir „Dark Crusade“ rinkinį, kurį pavadino „Dawn of War Anthology“.

## Apžvalga
Kaip ir ankstesnėse „Dawn of War“ dalyse, „Dark Crusade“ papildyme yra akcentuojamas konfliktas – norint gauti daugiau resursų reikia už juos kovoti. Kiekvienas žaidėjas pradeda žaidimą su savo baze ir laimi įvykdydamas misijos tikslus.

### Kariai
Karių skaičius, kurį žaidėjas gali vienu metu turėti yra nustatomas atskirais populiacijos ir transporto priemonių limitais (*squad caps*). Limitai gali būti keičiami skirtingais būdais kiekvienai rasei. Dauguma karių gali kovoti artimosios arba tolimosios kovos būdais. Kariniai vienetai dažnai yra specializuojami naudojantys geriau vieną kovos būdą. Kiekvienas karys turi savo poziciją, kurios nusako, kaip jie elgiasi su priešais. Yra šeši karių tipai: vadai, pėstininkai, sunkieji pėstininkai, demonai, transporto priemonės ir Titanai.

Vadai yra herojiniai vienetai ir paprastai gali būti kviečiami po vieną, jeigu jie žūva, juos galima kviesti iš naujo. Pėstininkai yra paprastieji arba sunkieji. Transporto priemonės yra sunkioji ginkluotė ir transportas, pvz., tankai, artilerija, pajėgų vežėjai ir ėjikai. Titanai yra žaidimo pabaigos vienetas, kuriuos sukurti reikia aukščiausio technologinio lygio ir relikto. Titanai yra skirtingi kiekvienai frakcijai ir, kaip vadai, gali būti kviečiami po vieną.

Visi kariai, išskyrus titanus ir daugumą herojų, statytojų ir transporto priemonių, ateina būriais. Būriai yra pėstininkų grupės ir yra valdomos kaip vienas vienetas. Jie gali būti sustiprinti papildomai nariais, aprūpinti specialiaisiais ginklais arba jiems gali būti priskirtas herojinis karys. Kai kurie būriai turi specialius sugebėjimus, pvz., naudoti granatas, teleportaciją ir kitus.

## Šaltiniai
Magelano provincija

**Magelano provincija** () – Čilės provincija, įeinanti į Magelano ir Čilės Antarktidos regioną. Administracinis centras – Punta Arenasas.

## Geografija

Apima Pietų Amerikos pietinį pakraštį – šiaurėje ribojasi su Paskutinės Vilties provincija, rytuose su Argentina, pietuose ir pietvakariuose Magelano sąsiauris skiria nuo Ugnies Žemės ir Čilės Antarktidos provincijų. Į Magelano provinciją patenka Bransviko pusiasalis (su piečiausiu žemyno tašku – Frovardo kyšuliu), Munjoso-Gamero pusiasalis, Santa Inesos, Riesko, Dausono, Klarenso, Kap Arasenos, Desolasjono salos. Įsiterpia Otvėjaus užutėkis.

## Administracinis suskirstymas

Provinciją sudaro 4 komunos:
* Laguna Blankos komuna. Centras – Vilja Tehuelčesas
* Punta Arenaso komuna. Centras – Punta Arenasas
* Rio Verdės komuna. Centras – Vilja Ponsombi
* San Gregorijaus komuna. Centras – Punta Delgada.

## Šaltiniai
Italijos eurų monetos

**Italijos eurų monetų** averse vaizduojami įvairūs Italijos meno kūriniai. Kiekvienos monetos (nuo 1 cento iki 2 eurų) dizainą kūrė skirtingi dizaineriai: Eugenio Driutti, Luciana De Simoni, Ettore Lorenzo Frapiccini, Claudia Momoni, Maria Angela Cassol, Roberto Mauri, Laura Cretara ir Maria Carmela Colaneri. Visose monetose vaizduojamos 12 Europos Sąjungos žvaigždžių, gamybos metai, susikertančios raidės *RI* (*Repubblica Italiana *, Italijos Respublika) ir raidė *R*, reiškianti Romą. Nors apyvartoje euro monetos šioje šalyje pasirodė 2001 m. pabaigoje, šiose monetose įrašyti 2002 m.

Visų monetų dizainą rinko Italijos TV žiūrovai balsavimo būdu. Vienintelis 1 euro monetos dizainas buvo išrinktas tuo metu šalies prezidento Carlo Azeglio Ciampi. Joje vaizduojamas Leonardo da Vinci kūrinys Vitruvijaus žmogus. Pasak C. Ciampi, toks pasirinkimas simbolizuoja „monetos tarnystę žmogui, o ne atvirkščiai“.

## 2 eurų proginės monetos


Vaizdas:€2 commemorative coin Italy 2004.png|Pasaulio maisto programai – penkiasdešimt metų (2004)
Vaizdas:€2 commemorative coin Italy 2005.png|Europos Konstitucijos pasirašymo pirmosios metinės (2005)
Vaizdas:€2 commemorative coin Italy 2006.jpg|XX žiemos olimpinės žaidynės – Turinas, (2006)


## Šaltiniai
Hostė

**Hostė** () – sala pietų Čilėje, Ugnies Žemės salyne, tuoj į pietus nuo Ugnies Žemės salos (skiria Byglio sąsiauris), 155 km nuo žemyno kranto. Rytuose Murėjaus sąsiauris skiria nuo Navarino salos. Plotas – 4117 km². Tai antra pagal dydį Ugnies Žemės salyno sala. Patenka į Magelano ir Čilės Antarktidos regioną (Čilės Antarktidos provincija). Paviršius kalnuotas (aukštis iki 1402 m). Sala giliai išraižyta įlankų ir fjordų, yra keletas didelių pusiasalių: Diuma, Huso, Hardžio, Pastero. Pastarasis pusiasalis užsibaigia „Apgaulinguoju Horno kyšuliu“ (*False Cabo de Hornos*, tikrasis Horno kyšulys yra kiek toliau esančioje Horno saloje). Pietinė pakrantė užsibaigia gausybe salelių ir uolų. Hostė patenka į Alberto de Agostinio nacionalinį parką.

Hostės sala negyvenama. XIX a. pab. Hostę tyrinėjo prancūzų mokslininkai, anglų misionieriai. Dar XX a. pirmojoje pusėje Hostėje tebegyveno vietiniai gyventojai jaganai, bet nuo žvejų ir keliautojų užneštų ligų jie mirė.

## Šaltiniai
Londonderio sala

**Londonderio sala** () – sala pietų Čilėje, Ugnies Žemės salyne, 3 km nuo pietvakarinių Ugnies Žemės salos krantų (skiria Balnero ir O’Brajano sąsiauriai), 112 km nuo žemyno kranto. Plotas – 643 km². Patenka į Magelano ir Čilės Antarktidos regioną (Čilės Antarktidos provincija). Paviršius kalnuotas (aukštis iki 1548 m). Sala giliai išraižyta įlankų ir fjordų, labai netaisyklinga. Pakrantės ilgumas – 402 km. Aplink gausu mažesnių salų, salelių ir uolų.

Londonderio sala negyvenama. Salą Londonderio markizo Roberto Stiuarto garbei pavadino britų keliautojas Robertas Ficrojus.

## Šaltiniai
Hermitės salos

**Hermitės salos** () – salynas pietų Čilėje, Ugnies Žemės salyne, į pietus nuo Ugnies Žemės salos, šalia Vulastono salyno; toliausiai į pietus nutolusi Čilės teritorija. Patenka į Magelano ir Čilės Antarktidos regioną (Čilės Antarktidos provincija). Horno saloje yra piečiausia Amerikos vieta – Horno kyšulys.

Salyną sudaro 7 kalnuotos, uolingos salos ir daug smulkių salelių bei uolų:
* Hermitė (143,59 km²)
* Cherdanas (6,09 km²)
* Heršelio sala (65,51 km²)
* Deseitas (40,40 km²)
* Horno sala (28,29 km²)
* Halas (3 km²)
* Maksvelas (1,02 km²)
* Sedlas, Aresifė, Čantikliras

Salos pavadintos pagal XVI–XVII a. olandų jūrininką Žaką Hermitą (*Jacques L’Hermite*). Dėl salyno nuo 1888 m. vyko ginčai tarp Čilės ir Argentinos. 1984 m. sutartimi Hermitės salos patvirtintos Čilei.

## Šaltiniai
Volastono salos

**Volastono salos** () – salynas pietų Čilėje, Ugnies Žemės salyne, į pietus nuo Ugnies Žemės salos, šalia Hermitės salyno. Patenka į Magelano ir Čilės Antarktidos regioną (Čilės Antarktidos provincija). Yra Horno kyšulio nacionalinio parko sudėtyje.

Salyną sudaro 4 kalnuotos, uolingos salos ir daug smulkių salelių bei uolų:
* Volastonas (aukštis iki 670 m)
* Fresinė
* Beilis
* Grevis
Toliau į rytus yra smulkių Barnevelto ir Evu salų spiečiai.

Salos pavadintos pagal XVIII–XIX a. britų mokslininką Viljamą Haidą Volastoną (*William Hyde Wollaston*). Iki XX a. čia gyvenę jaganai salas vadino *Yachkusín*. Dėl salyno nuo 1888 m. vyko ginčai tarp Čilės ir Argentinos. 1984 m. sutartimi Volastono salos patvirtintos Čilei.

## Šaltiniai
Santa Inesos sala

**Santa Inesos sala** ( – 'Šv. Agnesės sala') – sala pietų Čilėje, Ugnies Žemės salyne, į šiaurės vakarus nuo Ugnies Žemės salos. Šiaurės rytuose Magelano sąsiaurio atskirta nuo Bransviko pusiasalio. Plotas – 3688 km². Tai trečia pagal dydį Ugnies Žemės salyno sala. Patenka į Magelano ir Čilės Antarktidos regioną (Magelano provincija). Paviršius kalnuotas (aukštis iki 1341 m), pakrantės išraižytos fjordų, yra nedidelis ledynas – Grandes Ventiskerosas. Pakrantės ilgis – 1098 km. Sala patenka į Alakalufų nacionalinį rezervatą.

Santa Inesos sala negyvenama. Senovėje salos pakrantėse gyveno alakalufai. Salos vidų 1951 m. ištyrė prancūzų keliautojas Markas Ožeras.

## Šaltiniai
Estadoso sala

**Estadoso sala** () – sala pietų Argentinoje, Ugnies Žemės salyne, 29 km į rytus nuo Ugnies Žemės salos (skiria Lemero sąsiauris). Su aplinkinėmis salelėmis sudaro Naujųjų Metų salyną. Priklauso Ugnies Žemės, Antarktidos ir Pietų Atlanto salų provincijai. Plotas – 534 km². Sala nusidriekusi iš rytų į vakarus 65 km, plotis iki 15 km. Paviršius kalnuotas, iškyla iki 823 m (Estadoso kalnai laikomi tolimiausia Andų tąsa). Kranto linija labai raižyta, skardinga, pakrantėse yra salelių, uolų. Klimatas vėsus ir drėgnas – vidutinė vasaros temperatūra 8,3 °C, žiemos – 3,3 °C. Per metus iškrenta apie 2000 mm kritulių. Estadoso salą dengia tankūs notofagų miškai, yra pingvinų, jūrinių paukščių, ruonių kolonijos. Sala paskelbta rezervatu.
 
Saloje nuo seno lankydavosi Ugnies Žemės Mitrės pusiasalyje gyvenę indėnai haušai. 1615 m. salą pasiekė pirmieji europiečiai – olandai Jakobas Lemeras bei Vilemas Shautenas – ir pavadino *Staten Landt* („Valstybės žemė“). 1862 m. argentinietis Luisas Piedrabuena Estadoso saloje įsteigė ruonių taukų rinkimo tašką. 1884–1900 m. saloje veikė „pasaulio krašto“ švyturys, 1899–1902 m. kalėjimas (Puerto Kukas).

Dabar Estadoso saloje veikia Puerto Perio jūrų laivyno bazė, įsteigta 1978 m.

## Šaltiniai
Hanoverio sala

**Hanoverio sala** () – sala pietų Čilėje, Čilės salyne, Hanoverio salų spiečiuje. Patenka į Magelano ir Čilės Antarktidos regioną (Paskutinės Vilties provincija). Šiaurėje Konsepsjono sąsiauris skiria nuo Madre de Dioso ir Jorko Kunigaikščio salų, rytuose siauri sąsiauriai skiria nuo Čatamo ir Esperansos salų, pietuose sąsiaurių labirintas ir keletas salelių skiria nuo Chorche Monto salos. Plotas – 811,9 km². Kranto linija (ilgis 479,8 km) labai vingiuota, gausu įlankų, užutėkių. Aukštis iki 1219 m.

Hanoverio sala negyvenama, nors seniau čia gyvenę alakalufai. Rašytojas Žiulis Vernas Hanoverio salą pasirinko kaip savo knygos „Dvejų metų atostogos“ veiksmo vietą.

## Šaltiniai
Smailiašakis kiminas

**Smailiašakis kiminas** (*Sphagnum cuspidatum*) – kimininių (*Sphagnaceae*) šeimos augalų rūšis. Paplitimo arealas – D. Britanija, Norvegija, Švedija, JAV rytinė pakrantė ir Kolumbija.

## Šaltiniai
Kęstutis Navickas

**Kęstutis [[Navickas]]**:

* Kęstutis Navickas (1970) – politikas, aplinkos ministras
* Kęstutis Navickas (1984) – badmintonininkas
Smaliavičai

**Smaliavìčai**  (; arba ***Smolevičiai***, ) – miestas Baltarusijoje, Minsko srityje, prie Plisos upės (dešinysis Berezinos intakas). Smaliavičų rajono centras.

## Istorija

Pirmą kartą paminėtas 1448 m. XVI a. vyko prekyba. Smarkiai nukentėjo Šiaurės karo metu (1700–1721 m.). XIX a. buvo miestelis ir dvaras, Barysavo apskrities Smaliavičų valsčius.

1924 m. tapo rajono centru. 1938 m. suteiktos miesto tipo gyvenvietės, 1968 m. – miesto teisės.

## Sportas
* FK Smoleviči-STI – buvęs futbolo klubas.
* „Aziorny“ stadionas, kurio talpa 1,6 tūkst. žiūrovų.

## Šaltiniai
FCI Tallinn

**Talino FCI** – buvęs Estijos futbolo klubas iš Talino. Anksčiau žinomas **Talino „Infonet“** pavadinimu.

## Istorija

Klubas įkurtas 2002 m. sausio 29 d. Taline. 

Nuo 2013 m. dalyvavo Meistriliiga pirmenybėse. 2016 m. klubas tapo šalies čempionais.

2017 m. pabaigoje buvo pranešta apie susijungimą su kitu Talino klubu Talino „Levadia“. 

2017 m. lapkričio 6 d. komanda buvo išformuota. Spaudos konferencijoje klubo prezidentas pareiškė, kad pavargo nuo neprofesionalumo.

### Rekordas
* Didžiausia visų laikų pergalė: **36:0** – pasiekta Estijos futbolo taurės turnyre 2015/2016 metų sezone. 2015 m. liepos 13 d. Talino „Infonet“ sutriuškino mėgėjišką „Virtsu“ klubą.

## Pavadinimų kaita
* 2002–2010 m. – Talino FK Atletik.
* 2010–2016 m. – Talino "Infonet"
* 2016–dabar – Talino FCI.

2002–2010 m. vadinosi „Atletik“, nuo 2011 m. vadinosi Talino FC „Infonet“, o nuo 2016 m. FCI „Tallinn“.

## Statistika

### Pasirodymai

ImageSize  = width:800 height:60
PlotArea   = left:10 right:10 bottom:30 top:10
TimeAxis   = orientation:horizontal format:yyyy
DateFormat = dd/mm/yyyy
Period     = from:01/07/2005 till:01/07/2017
ScaleMajor = unit:year increment:1 start:2006
Colors =
  id:ML  value:rgb(0.5,0.8,0.5)
  id:EL  value:rgb(0.9,0.9,0.3)
  id:ELB value:rgb(0.9,0.7,0.2)
  id:II  value:rgb(0.9,0.5,0.0)
  id:III value:rgb(0.8,0.6,0.6)
  id:IV  value:rgb(0.8,0.6,0.3)
  id:V   value:rgb(0.8,0.5,0.1)
PlotData   =
 bar:Position width:15 color:white align:center
 from:01/07/2005 till:01/07/2006 shift:(1,-4) text:1
 from:01/07/2006 till:01/07/2007 shift:(2,-4) text:5
 from:01/07/2007 till:01/07/2008 shift:(1,-4) text:7
 from:01/07/2008 till:01/07/2009 shift:(1,-4) text:1
 from:01/07/2009 till:01/07/2010 shift:(1,-4) text:2
 from:01/07/2010 till:01/07/2011 shift:(1,-4) text:2
 from:01/07/2011 till:01/07/2012 shift:(1,-4) text:1
 from:01/07/2012 till:01/07/2013 shift:(1,-4) text:6
 from:01/07/2013 till:01/07/2014 shift:(1,-4) text:5
 from:01/07/2014 till:01/07/2015 shift:(1,-4) text:4
 from:01/07/2015 till:01/07/2016 shift:(1,-4) text:1
 from:01/07/2016 till:01/07/2017 shift:(1,-4) text:4

 from:01/07/2005 till:01/07/2006 color:V   shift:(0,13) text:"V liiga"
 from:01/07/2006 till:01/07/2009 color:III shift:(0,13) text:"III liiga"
 from:01/07/2009 till:01/07/2010 color:II  shift:(0,13) text:"II liiga"
 from:01/07/2010 till:01/07/2012 color:EL  shift:(0,13) text:"Esiliiga"
 from:01/07/2012 till:01/07/2017 color:ML  shift:(0,13) text:"Meistriliiga/Premium liiga"


#### Pasirodymai Europos taurės varžybose

## Išnašos

## Nuorodos
* Oficialus klubo puslapis internete
Rieskas

**Rieskas** () – sala pietų Čilėje, į šiaurės vakarus nuo Ugnies Žemės salos. Įsiterpusi tarp Bransviko pusiasalio (skiria Otvėjaus užutėkis) ir Munjos Gamero pusiasalio (skiria Skairingo pusiasalis) ir pagrindinės žemyno dalies (skiria siauras Ficrojaus sąsiauris). Pietuose sala sudaro Kordobos pusiasalį. Plotas – 5110 km². Tai ketvirta pagal dydį Čilės sala. Patenka į Magelano ir Čilės Antarktidos regioną (Magelano provincija). Paviršius kalnuotas (aukštis iki 1665 m, Atalajos kalnas), pakrantės išraižytos fjordų. Yra pelkynių, ežerų, pirmykščių miškų. Sala patenka į Alakalufų nacionalinį rezervatą.

Riesko saloje yra dideli akmens anglių telkiniai. Anglys pradėtos kasti jau XIX a. pab. Vėliau kasyba atnaujinta 1921 m. Anglys tebekasamos ir dabar. Yra Puerto Kurcės prieplauka ir kaimelis (Rio Verdės komuna).

## Šaltiniai
Uzda

**Uzdà**  (brus. ir ) – miestas vidurio Baltarusijoje, Minsko srityje, 72 km į pietvakarius nuo Minsko, 31 km nuo Stolpcų, 24 km nuo Dziaržynsko. Uzdos rajono centras.

## Istorija

Pirmą kartą paminėtas 1450 m. 1793 m. tapo Rusijos imperijos dalimi. 1798 m. pastatyta medinė bažnyčia (išlikusi iki mūsų dienų). XIX a. buvo miestelis, Ihumeno apskrities Uzdos valsčiaus centras.

1924 m. liepos 1 d. tapo rajono centru. 1941 m. birželio 28 d. okupuotas Trečiojo Reicho. Tarp 1970 ir 1989 m. gyventojų skaičius išaugo nuo 4300 iki 9500 žmonių. 1999 m. Uzdai suteiktos miesto teisės.

## Sportas
* FK Uzda (futbolo klubas).

## Galerija

Узда. Гарадская забудова (01).jpg
Узда. Гарадская забудова (04).jpg


## Šaltiniai
Vaidlėnų tvenkinys

**Vaidlėnų tvenkinys** arba **Miliūnų tvenkinys** – tvenkinys Lietuvoje, Rokiškio rajone, 8 km į šiaurę nuo Rokiškio, 1 km į rytus nuo Vaidlėnų. Sudarytas užtvenkus Beržienos upę (Nemunėlio intakas) 13,2 km nuo jos žiočių. Tvenkinio ilgis iš rytų į vakarus – 0,71 km, plotis – iki 0,14 km. Altitudė 101,4 m. Krantai aukšti, ištisai apaugę medžiais. Rytinis tvenkinio galas užpelkėjęs. Tvenkinys yra Apūniškio miške. Šiaurinėje pakrantėje yra įrengta poilsiavietė, o aplink tvenkinį nutiestas poilsinis takas.

Užtvankos keteros aukštis virš jūros lygio 102,4 m, ilgis 140 m, plotis 7 m. Vandens pralaida – šachtinė. Skaičiuotinis užtvankos debitas – 6,5 m³/s. Tvenkinys įrengtas 1973 m., priklauso Rokiškio miškų urėdijai.


Vaizdas:Berziena Vaidlenu tvenkinio pradzioje.JPG|Beržiena Vaidlėnų tvenkinio pradžioje
Vaizdas:Tiltas per Vaidlėnų tvenkinį.jpg|Tiltas per Vaidėnų tvenkinį
Vaizdas:Vaidlenu tvenkinys1.JPG|Vaidlėnų tvenkinys


## Šaltiniai

* Tvenkinių katalogas. Aplinkos apsaugos ministerija. Kaunas, 1998
Milda Vainiutė

**Milda Vainiutė** (1962 m. gruodžio 20 d. Zirnajuose, Zarasų rajone – 2024 m. rugsėjo 13 d. Rokiškyje) – Lietuvos teisininkė, valstybės tarnautoja, politinė veikėja.

## Biografija
1981 m. baigė Rokiškio Edvardo Tičkaus vidurinę mokyklą. 1982–1986 m. Vilniaus pedagoginiame institute įgijo lietuvių kalbos ir literatūros mokytojos kvalifikaciją. 1986–1993 m. dirbo mokytoja Rokiškio 3-iojoje vidurinėje mokykloje.

1987–1993 m. studijavo Vilniaus universiteto Teisės fakultete, įgydama teisininkės kvalifikaciją. 1997 m. Gyseno Justo Lybigo universitete (Vokietija) M. Vainiutei suteiktas teisės magistrės laipsnis, 2000 m. – socialinių mokslų (teisės) daktarės laipsnis.

2000–2011 m. buvo Mykolo Romerio universiteto Teisės fakulteto docentė, 2011–2018 m. – Teisės fakulteto profesorė, Konstitucinės teisės katedros vedėja, Konstitucinės ir administracinės teisės katedros vedėja, Viešosios teisės instituto direktoriaus pavaduotoja.

2002–2003 m. dirbo Nacionalinės teismų administracijos Teisės ir personalo skyriaus vedėja. 2000–2002 m. buvo Lietuvos Respublikos teisingumo ministerijos Teisėkūros ir viešosios teisės departamento vyriausioji specialistė, Tarptautinės teisės departamento vyriausioji specialistė.

2003–2009 m. buvo prezidento Valdo Adamkaus patarėja teisės klausimais, 2009–2010 m. – Prezidento kanceliarijos vyriausioji konsultantė prezidentės Dalios Grybauskaitės pirmosios kadencijos metu.

2016–2018 m. Lietuvos Respublikos teisingumo ministrė, nuo 2018 m. – Seimo kontrolierė.

## Šaltiniai

## Nuorodos
* M. Vainiutės biografija 

|-
Rakvere JK Tarvas

**Rakvere JK Tarvas** – Estijos futbolo klubas iš Rakverės. Žinomas kaip „Rakvere JK Tarvas“, tačiau užsieniečiai dažnai rašo tik „Rakvere“, o patys estai vadina JK „Tarvas“.

## Istorija

Klubas įkurtas 2004 m. ir tuo metu vadinosi JK „Virumaa“. 2008 m. pervadintas į Rekvere FC "Flora“, o nuo 2011 m. vadinasi „Rakvere JK Tarvas“. Dėl dažnų pavadinimo kaitaliojimų dažnai užsienio valstybėse vadinamas tiesiog Rakverės futbolo klubu.

2016 metų dalyvavo Meistriliiga pirmenybėse, bet 10 klubų čempionate liko paskutiniai, iškovojo vos tris taškus (trys lygiosios) ir iškirto į žemesnę lygą.

### Pavadinimų kaita

### Rekordas
* Didžiausia visų laikų pergalė: **10:0** buvo pasiekta Estijos futbolo taurės 2015–2016 m. sezone, kai 2015 m. rugpjūčio 11 d. buvo sutriuškinti „Ambla Vallameeskond“ futbolininkai.

## Statistika
### Rezultatai

## Išnašos

## Nuorodos
* Oficialus klubo svetainė
Eimutis Misiūnas

**Eimutis Misiūnas** (g. 1973 m. balandžio 1 d. Vilniuje) – Lietuvos teisininkas, teisės pedagogas, politikas.

## Biografija

1996 m. baigė Lietuvos policijos akademiją ir įgijo teisininko kvalifikaciją. 2004–2010 m. studijavo  Mykolo Romerio universitete, kuriame suteiktas socialinių mokslų (teisės) daktaro laipsnis.

1996–1998 m. dirbo asistentu Lietuvos policijos akademijos Policijos teisės ir profesinės taktikos katedroje. 

1997–2004 m. buvo VšĮ „Teisinės pagalbos centras“ teisininkas.

1998–2005 m. buvo asistentas, lektorius Lietuvos teisės universiteto Policijos fakultete, Policijos teisės katedroje. 2005–2014 m. dirbo Mykolo Romerio universitete lektoriumi. 2005–2008 m. buvo Tarptautinės teisės ir verslo aukštosios mokyklos Teisės fakulteto dekanas.

2008–2015 m. – Lietuvos Respublikos specialiųjų tyrimų tarnybos Korupcijos prevencijos valdybos vyr. specialistas. 2015–2016 m. – Vilniaus miesto apylinkės teismo teisėjas.

2016–2019 m. – vidaus reikalų ministras. Nuo 2019 m. krašto apsaugos ministro patarėjas.

## Šeima

Vedęs, žmona – valstybės tarnautoja Vaida Misiūnienė, augina sūnų ir dukrą.

## Šaltiniai

## Nuorodos

* Koviniame sporte užsigrūdinęs kandidatas į vidaus reikalų ministrus Eimutis Misiūnas

|-
Pärnu Linnameeskond

**Pärnu Linnameeskond** – Estijos futbolo klubas iš Pernu. Dar žinomas kaip Pärnu LM. Nuo 2015 m. dalyvauja Meistriliiga pirmenybėse.

## Istorija

Klubas įkurtas 2011 m. Jis atsirado sujungus tris mažus klubus į vieną: JK Pärnu Vaprus, Pärnu jalgpalliklubi (JK Pärnu) ir Pärnu Kalevi SK.

Dalyvavo Esiliiga pirmenybėse. 2015 m. pirmą kartą dalyvavo Meistriliiga pirmenybėse. Debiutiniame sezone liko aštunti. 2016 m. Meistriliiga pirmenybėse liko devinti ir dėl išliko elito lygoje turėjo žaisti pereinamąsias varžybas.

## Simbolika

Kadangi Pärnu Linnameeskond išvertus reiškia Pernu miesto komanda, tai logotipas buvo Pernu miesto herbas.

## Sezonai

|}

## Treneriai
* Kalev Pajula	2011–2012 m.
* Gert Olesk	2013–2014 m.
* Marko Lelov	2014–2016 m.

## Išnašos

## Nuorodos
* jalgpall.ee
* Transfermarkt
* Globalsportsarchive
Vikingų menas

**Vikingų menas** − ankstyvųjų viduramžių skandinavų menas, sukurtas apie 780−1100 m.

## Apžvalga

Vikingų meno terminu apibūdinamas bendrai ankstyvasis skandinavų tautų menas, ne vien vikingų. Jis buvo artimai susijęs su germanų menu tuo, kad daugelis jo formų buvo paremti animalistiniais motyvais. Iš tikro animalistinis menas Skandinavijoje gyvavo dar iki šiaurės germanų migracijos į regioną.

Pagrindiniai senovės skandinavų meno artefaktai randami kapuose − laidojimo laivuose. Šis laidojimo būdas Skandinavijoje ilgiausiai išsilaikė. Garsiausias tokių įkapių pavyzdys − apie 21 m ilgio Osebergo laivas, palaidotas apie 834 m. dabartinėje Norvegijoje. Kapų plėšikai išgrobė jame buvusius metalo dirbinius ir papuošalus. Kai kurios laivo dalys papuoštos kovojančių gyvūnų ornamentais, o pirmgalį puošia drožta gyvatės galva. Laive buvo rasti 5 mediniai stulpai, vaizduojantys fantastiškas jūrų baidykles, drakonus. Gali būti, kad jie buvo skirti nešti laidojimo procesijoje.

Krikščionių vienuolių kronikose vikingai aprašomi žiauriais ir barbariškais, tačiau archeologiniai radiniai rodo, kad jie buvo gana aukštos kultūros. Vikingai prekiavo mediena, gintaru, kailiais, jų prekybos keliai siekė Viduržemio jūros pakrantes, Bizantiją ir arabų kraštus. Skandinavai buvo pasiekę aukšto meistriškumo medžio drožyboje ir metalo apdirbime. Naudojo sudėtingus susipynusių formų ornamentuotės raštus. Runų žodžiai ir juos lydintys piešiniai buvo kuriami ant plokščio akmens paviršiaus („akmens paveikslai“). Senovės skandinavų poezijoje apdainuojami mitiniai įvykiai ir herojų žygdarbiai.

## Galerija

Osebergskipet.jpg| Osebergo laivo pirmagalis su drožta gyvate ir ornamentuotės fragmentais
Bunge-Gotland-bildsten1.jpg| Akmens paveikslas Gotlande
The University-Museum of Northern Antiquities in Christiania; a short guide for visitors (1889) (14591225830).jpg| Metalo dirbinio ornamentas iš Norvegijos
Kbh Mus Bronzespange.jpg| Bronzinis ornamentas iš Danijos


## Šaltiniai

* *Janson’s History of Art: The Western Tradition* (8th Edition). Pearson Education, 2011, p. 322−324
* Jean Sorabella, esė Met muziejaus svetainėje
Lietuvos futbolas 2017 m.

**Lietuvos futbolo varžybos 2017 m.** – futbolo varžybos, vykusios Lietuvoje 2017 metais. Sezono laureatai apdovanoti 2017 m. gruodžio pradžioje.

## Lygos

Pagrindinės pirmenybės organizuotos vieningoje lygoje.

## Taurės

## Tarptautinė arena
### UEFA klubiniai turnyrai

UEFA turnyruose žaidė 4 klubai:
* Vilniaus „Žalgiris“ (Čempionų lyga);
* Klaipėdos „Atlantas“ (Europos lyga);
* Marijampolės „Sūduva“ (Europos lyga);
* Trakų FK (Europos lyga).

### Rinktinė

Lietuvos vyrų futbolo rinktinė sužaidė 7 rungtynes, iš jų 6 pasaulio čempionato atrankoje.

 
## Moterys

### Moterų rinktinė

Šiauliuose įvyko Baltijos taurės turnyras, kuriame dalyvavo Lietuva, Latvija ir Estija:
* 2017 m. rugpjūčio 4 d. Lietuva  ir Estija sužaidė lygiosiomis 0-0.
* 2017 m. rugpjūčio 5 d. latvės nugalėjo estes 3-0.
* 2017 m. rugpjūčio 6 d. lemiamose rungtynėse susitiko Latvija ir Lietuva. Rungtynės baigėsi taikiai 1-1. Toks rezultatas lėmė, kad turnyro nugalėtojomis tapo latvės.

### UEFA turnyrai

FC Gintra:
* Moterų čempionų lyga, kvalifikacinis turnyras 1-oje atrankos grupėje.
* Merginų futbolo klubas dalyvavo UEFA moterų Čempionių lygos atrankos turnyre, kuris vyko Gruzijos sostinėje Tbilisyje. 
* Pirmoje atrankos grupėje FC Gintra varžėsi su  Bardejovo “Partizan”,  Kutaisio FC "Martve”,  Izmiro “Konak Belediyespor”.

Kiti atrankos rungtynių rezultatai: turkės įveikė slovakes 5-1, o gruzines 5-0. Slovakės nugalėjo gruzines 3-0.

**Galutinė atrankos grupės turnyrinė lentelė:**

:

1/16 f. rungtynės:
* 2017 m. rugsėjo 1 d. UEFA būstinėje Šveicarijoje buvo ištraukti UEFA moterų Čempionių lygos šešioliktfinalio burtai.
* Jie nulėmė, kad Šiaulių „Gintros-Universiteto“ ekipai teks susigrumti su Šveicarijos klubu  Zurich Frauen.
* Pirmoji tarpusavio komandų akistata spalio 4 d. įvyko Šiauliuose, Šiaulių miesto savivaldybės stadione. Susitikimas baigėsi lygiosiomis 1-1. 
* Atsakomosios rungtynės įvyko spalio 11 d. Šveicarijoje. Nugalėjo lietuvaitės ir pateko į aštuntfinalį.

1/8 f. rungtynės:
* Aštuntfinalio mačai vyks lapkričio 8–9 ir 15–16 dienomis. 
* Varžovės paaiškėjo spalio 16 d., po burtų traukimo ceremonijos UEFA būstinėje Nione.
* Varžovėmis tapo FC Barcelona Femeni. Pirmosios rungtynės namuose lapkričio 8 d., atsakomosios lapkričio 15 d. išvykoje.

## Šaltiniai

## Nuorodos
* Lithuania 2017 (Rsssf.org)
Minimalaus efekto teorija

**Minimalaus efekto teorija** teigia, kad spauda ir kitos žiniasklaidos priemonės gali tik sustiprinti žmonių įsitikinimus, tačiau negali paveikti nuomonės ar elgesio. 
## Istorija
Ši teorija pradėta naudoti politikos moksluose JAV, kuomet buvo pradėtas tirti rinkėjų elgesys tarp 1940-ųjų ir 1960-ųjų metų. Teorija buvo susieta su prielaida, jog rinkėjai turi tvirtą nuomonę ir žino, kiek jų nuomonė sutampa su politikų nuomone, todėl politikų agitacijos žiniasklaidoje rinkėjams nedaro jokios įtakos. 

Bėgant laikui, ši teorija pradėta kritikuoti ir tyrėjai pradėjo teigti, jog rinkėjai iš tiesų turi abejonių, susijusių su jų ir politikų nuomonėmis, ir tai daro poveikį jų veiksmams rinkimų metu. Toks požiūris lėmė tai, jog padaugėjo tyrimų, kurie tiek patvirtina, tiek paneigia minimalaus efekto teoriją.

## Išnašos
Clarence Hill

**Clarence Hill** (g. 1951 m. birželio 26 d.) – Bermudos boksininkas, pirmasis šalies olimpinis medalininkas.

## Biografija
1976 m. Hill atstovavo Bermudą 1976 m. vasaros olimpinėse žaidynėse. Burtų keliu Hill praleido pirmą etapą, o antrame nokautavo Irano atstovą Parviz Badpa. Ketvirtfinalyje triuškinamu rezultatu 5-0 nugalėjo belgą Rudy Gauwe, bet pusfinalyje pralaimėjo rumunui Mircea Șimon. Pasiekęs pusfinalį Hill užsitikrino bronzos medalį ir tapo pirmuoju šalies olimpiniu medalininku.

Nuo 1980 m. Hill varžėsi bokso profesionalų lygoje.

## Šaltiniai
Dino Jelusić

**Dino Jelusić** (g. 1992 m. birželio 4 d. Požegoje) – Kroatijos dainininkas, 2003 m. vaikų „Eurovizijos“ dainų konkurso nugalėtojas.

Dainuoti pradėjo nuo penkerių metų. Dalyvavo tarptautiniuose muzikos festivaliuose Egipte, Ispanijoje, Lietuvoje, Portugalijoje, Italijoje ir Rumunijoje.

2003 m. lapkričio 15 d. jis dalyvavo pirmajame vaikų „Eurovizijos“ dainų konkurse Kopenhagoje, kurio metu pristatė dainą „Ti si moja prva ljubav“ (). Ten atlikėjas surinko 134 taškus, pelnęs maksimalius įvertinimus iš Makedonijos, Rumunijos ir Norvegijos, taip užimdamas pirmąją vietą. Kitais metais Jelusić išleido debiutinį studijinį albumą „No.1“.

Jo sesuo Lorena (gim. 1995 m.) taip pat domisi muzika – dalyvavo 2005 m. vaikų „Eurovizijoje“ (užėmė 12-ą vietą).

## Nuorodos
* Oficiali Dino Jelusić svetainė 

|-
Compass Band

**Compass Band** – Armėnijos muzikos grupė, kurią sudaro Davitas Paronikianas, Abrahamas Aznavurianas, Aršaviras Grigorianas ir Aramas Caturianas. Dalyvavo 2012 m. vaikų Eurovizijos dainų konkurse, su daina „Sweetie Baby“ užėmę 3-ą vietą.

## Nariai
* Davitas Paronikianas () – vokalas
* Abrahamas Aznavurianas (, g. 1999 m.) – klavišiniai
* Aršaviras Grigorianas () – būgnai
* Aramas Caturianas (, g. 1999 m. Jerevane) – gitara

## Taip pat skaitykite
* Armėnija vaikų „Eurovizijos“ dainų konkurse
* 2012 m. vaikų „Eurovizijos“ dainų konkursas

## Nuorodos
* Daina „Sweetie Baby“

|-
2012 m. Meistriliiga

**2012 m. [[Meistriliiga]]** – Estijos 2012 m. aukščiausiosios futbolo lygos sezonas. Prasidėjo 2012 m. pavasarį, baigėsi 2012 m. rudenį. Dalyvavo 10 komandų.

## Galutinė lentelė
* Čempionais tapo Kalju Nomme Tallinn futbolininkai.

## Išnašos

## Nuorodos
* RSSSF duomenų bazė
Jurgita Petrauskienė

**Jurgita Petrauskienė** (g. 1975 m. kovo 30 d. Utenoje) – Lietuvos pedagogė, edukologė, politinė veikėja.

## Biografija

Mokėsi Utenos 4–ojoje vidurinėje mokykloje.

1997 m. baigė Vilniaus pedagoginio universiteto anglų kalbos pedagogikos bakalauro studijas. 2002 m. Vilniaus universiteto Tarptautinėje verslo mokykloje įgijo magistrės laipsnį.

1997–2001 m. dirbo PHARE profesinio švietimo ir mokymo reformų koordinavimo centre projektų vadove, Tarptautinių mokslo ir technologijų plėtros programų agentūroje Tarptautinių programų skyriaus vedėja, direktoriaus pavaduotoja.

2007–2016 m. buvo Mokslo ir studijų stebėsenos ir analizės centro (MOSTA) direktorė.

2016 m. gruodžio 13 d. paskirta švietimo ir mokslo ministre Sauliaus Skvernelio Vyriausybėje. Po mokytojų protestų dėl pakeistos apmokėjimo tvarkos buvo atstatydinta.
2019 m. rugpjūčio 28 d. paskirta švietimo ir mokslo atašė prie Ekonominio bendradarbiavimo ir plėtros organizacijos (EBPO).

Priklauso įvairioms europinėms ir Lietuvos švietimo vertinimo ir ekspertų grupėms.

## Šeima

J. Petrauskienė yra ištekėjusi už buvusios Seimo narės Mildos Petrauskienės sūnaus Evaldo Petrausko. Turi du vaikus.

## Šaltiniai

## Nuorodos

* J. Petrauskienės biografija
* Kandidatė į ministres J. Petrauskienė savo karjerą visad siejo su švietimu

|-
Sakuradžima

**Sakuradžima** (, Sakurų sala) – aktyvus stratovulkanas ir buvusi sala Kagošimos prefektūroje, Kiūšiū, Japonijoje. Per 1914 m. išsiveržimą tarp Sakuradžimos ir Osumi pusiasalio atsirado sausumos tiltas.

Salos ugnikalnis vis dar aktyvus, išmeta daug pelenų. Dėl ankstesnių išsiveržimų susidarė balto smėlio aukštumos. 2015 m. rugsėjį Japonijos meteorologijos agentūra Sakuradžimai buvo suteikusi 3 lygį (oranžinį). Tai reiškia, kad prie ugnikalnio draudžiama artintis, nes jis aktyvus. Paskutinis išsiveržimas buvo 2016 m. vasario 5 d. Bristolio universiteto ir Sakuradžimos vulkano tyrimo centras 2016 m. rugsėjo 13 d. paskelbė, kad per ateinančius 30 metų bus didelis išsiveržimas.

Sakuradžimos viršūnė sudaryta iš trijų dalių: šiaurinės (*Kita-dake*), centrinės (*Naka-dake*) ir pietinės (*Minami-dake*), kuri yra aktyvi. Šiaurinė viršūnė yra aukščiausia, iškilusi 1117 m virš jūros lygio. Ugnikalnis yra Kagošimos įlankos dalyje, vadinamoje *Kinkō-wan*. Buvusi sala priklauso Kagošimos miestui, pusiasalio plotas 77 kvadratiniai kilometrai.

## Išsiveržimai

File:1914-dec-sakurajima-large-eruption.jpg|1914 m. išsiveržimas
File:1974 Japan Sakurajima.jpg|Sakuradžima 1974 m.
File:sakura-jima from space.jpg|1994 m.
File:Sakurajima21.JPG|2004 m.
File:Sakurajima 20091003.jpg|2009 m.
File:Kagoshima-shi-sakurajima-japan- 20100114- 013.jpg|2010 m.
|2016


## Išnašos
Aimee Banks

**Aimee Banks** (g. 2002 m. vasario 14 d. Moikalene, Golvėjaus grafystėje) – Airijos dainininkė (sopranas). 

2015 metais užėmė pirmąją vietą tarptautiniame muzikos festivalyje *American Protege*, o garsiame Airijoje vykusiame klasikinės muzikos festivalyje *Feis Ceoil 2015* pelnė net aštuonis nacionalinius titulus. 

Tais pačiais metais Aimee išrinkta dalyvauti vaikų „Eurovizijos“ dainų konkurse su daina „Réalta na Mara“ (). 

Dainininkė dainuoja šešiomis kalbomis, o jos mėgstamiausia grupė yra „Hometown“.

## Diskografija
### Singlai
* 2015: *Réalta na Mara*

## Nuorodos
* Daina ''Réalta na Mara''

|-
Zena Donnelly

**Zena Donnelly** (g. 2002 m. rugpjūčio 28 d.) – Airijos dainininkė ir aktorė. 

2016 m. atstovavo Airijai vaikų „Eurovizijos“ dainų konkurse, su „Bríce ar Bhríce“ užėmusi 10-ą vietą.

Be muzikos, Zena filmuojasi kine, serialuose ir vaidina teatre. Domisi airišku futbolu, filmais ir mada. Zena taip pat pradėjo būsimam albumui rašyti savo dainas anglų ir airių kalbomis, kurį ji tikisi įrašyti artimiausioje ateityje.

## Išnašos


## Nuorodos
* Daina ''Bríce ar Bhríce''

|-
Igzidora Gjeta

**Igzidora Gjeta** (g. 2001 m. kovo 19 d. Tiranoje
) – Albanijos dainininkė.

Scenoje debiutavo 2008 metais, konkurse *Young voices* užėmusi antrąją vietą.

Mėgsta skaityti knygas, mokytis užsienio kalbų, šokti. Pirmenybę ji skiria pop, hiphopui ir tradicinei albanų liaudies muzikai. 

Dainininkė yra vaikų dainų festivalių Tiranoje (du kartus užėmė 3-ą vietą) bei Škodroje dalyvė. 2010 metais 47-ajame „Festivali i Kenges“ konkurse užėmė 3-ą vietą, o tais pačiais metais 16-ame „Zerat e Rinj“ festivalyje su „Akullorja“ liko antroje vietoje.

2012-aisiais laimėjo šalies atranką „Junior Fest Albania 2012“ ir išrinkta atstovauti Albanijai 2012 m. vaikų Eurovizijoje Amsterdame. Ten su daina „Kam një këngë vetëm për ju“ (kūrinio autoriai – Xhavit Ujkani ir Jorgo Papingji) surinkusi 35 taškus, liko paskutinėje (12) vietoje.

## Išnašos

## Nuorodos
* Daina ''Kam një këngë vetëm për ju''

|-
Mishela Rapo

**Mišela Rapo** (, g. 2000 m. gruodžio 15 d. Tiranoje) – Albanijos dainininkė. Dalyvavo 2015 m. vaikų Eurovizijos konkurse, su daina „Dambaje“ užėmusi 5-ą vietą.

## Biografija

Mišela Rapo gimė 2000 m. gruodžio 15 dieną sostinėje Tiranoje ir jau nuo mažens dalyvavuja muzikos konkursuose ir Albanijos televizijos laidose. Scenoje atlikėja debiutavo 2010 metais, kai pirmą kartą dalyvavo didžiausiame šalies muzikos konkurse vaikams „Festivali Mbarëkombëtarë i Këngës për Fëmije“. Ten ji pasirodė su daina „Jemi një, s'jemi dy“. Vėliau šiame konkurse Mišela dalyvavo 2012-2015 metais. 2011 m. dalyvavo televizijos TV Klan konkurse „Gjeniu i vogël“, kuriame užėmė 6-ą vietą.

Šiuo metu Mišela gyvena Tiranoje, kur mokosi muzikos mokykloje „Jordan Misja“. Be gimtosios albanų, moka ir anglų ir turkų kalbas.

## Diskografija
### Singlai
* 2012: *Mama Mia (Te Amo)*
* 2015: *Dambaje*

## Nuorodos
* Daina ''Dambaje''

|-
Madre de Dioso sala

**Madre de Dioso sala** ( – 'Dievo Motinos sala') – sala pietų Čilėje, Čilės salyne, Penaso įlankos pietuose, Madre de Dioso salų spiečiuje. Patenka į Magelano ir Čilės Antarktidos regioną (Paskutinės Vilties provincija). Šiaurėje Trinidado sąsiauris skiria nuo Velingtono salos, rytuose ir pietryčiuose Konsepsjono sąsiauris skiria nuo žemyno (Vilkoko pusiasalio), Čatamo, Farelo, Hanoverio salų, pietuose Vakarų sąsiauris skiria nuo Jorko Kunigaikščio salos. Aplink Madre de Dioso salą dar susitelkęs būrys mažesnių salų (Anafuro, Toparo, Ramono, Tarltono ir kt.). Plotas – 1042,9 km² (15-a pagal dydį Čilėje). Kranto linija (ilgis 549,5 km) labai vingiuota, gausu įlankų, užutėkių. Aukštis iki 731 m.

Madre de Dioso sala negyvenama, nors seniau čia gyvenę alakalufai. Vakarinėje pakrantėje yra Puerto Henrio prieplauka, tinkama nedideliems laivams. Saloje yra dar kelios mažos prieplaukos (apsistoja žvejai, ruonių medžiotojai). Iš kalkamenio sudarytoje saloje nemažai urvų – viename jų rasta daug banginių kaulų, kitame – uolų tapybos. Pakrančių urvus alakalufai naudoję kaip laidojimo vietas.

## Šaltiniai
X!NK

**X!NK** buvo Belgijos pop punk muzikos grupė, gyvavusi 2001–2009 metais.

2003 m. dalyvavo pirmajame vaikų „Eurovizijos“ dainų konkurse Kopenhagoje, su daina „De vriendschapsband“ užėmė 6-ą vietą.

2004 m. pradžioje išleido antrąjį singlą „Oh-Ho“. Tais pačiais metais grupė išleido debiutinį albumą „X!NK“ su dvylika dainų. Šis albumas Flandrijoje tapo auksiniu. Grupė koncertavo roko festivaliuose Belgijoje (žymiausias – Marktrock festivalis Levene)

2005 m. rugsėjo gale pasirodė antrasis studijinis albumas „Vergif“, kuriame yra 13 dainų (dainos „Denk aan mij“, „Hou Ons Niet Tegen“ ir „De Andere Kant“ išleisti kaip singlai).

## Nariai
* Jonas Meukens (g. 1989 m.) – vokalas, gitara
* Niels Meukens (g. 1992 m.) – būgnai
* Thomas Valkiers (g. 1991 m.) – gitara, klavišiniai
* Philip Valkiers (g. 1993 m.) – bosinė gitara

## Diskografija
### Albumai
* *X!NK* (2004)
* *Vergif* (2005)

## Nuorodos
* Daina ''De vriendschapsband'' (2003 m.)

|-
2016 m. Meistriliiga

**2016 m. [[Meistriliiga]]** – Estijos 2016 m. aukščiausiosios futbolo lygos sezonas. Prasidėjo 2016 m. pavasarį, baigėsi 2016 m. rudenį. Dalyvavo 10 komandų.

## Galutinė lentelė
* Čempionais tapo FCI Tallinn futbolininkai.

Rezultatyviausias žaidėjas: Rusijos pilietis Evgeny Kabaev iš Kalev Sillamae, pelnęs 25 įvarčius.

; Lyderystė pagal turus:


ImageSize = width:750 height:100
PlotArea  = left:15 right:15 bottom:40 top:0
DateFormat = yyyy
Period     = from:0 till:36
ScaleMajor = unit:year increment:1 start:0

TimeAxis = orientation:hor format:yyyy

Colors = 
  id:Parnu value:rgb(1,1,0)
  id:Infonet value:rgb(0,0,0)
  id:Levadia value:rgb(0,0.6,0.3)

PlotData= 
 bar:Leaders width:15 mark:(line,white) align:left fontsize:S
  from:0 till:1 shift:(-8,18) text:"Pärnu" color:Parnu
  from:1 till:6 shift:(-8,18) text:"Infonet" color:Infonet
  from:6 till:13 shift:(-8,18) text:"Nõmme Kalju" color:pink
  from:13 till:17 shift:(-8,18) text:"Levadia" color:Levadia
  from:17 till:28 shift:(-8,18) text:"Infonet" color:Infonet
  from:31 till:36 shift:(-8,18) text:"Infonet" color:Infonet
 

## Išnašos

## Nuorodos
* RSSSF duomenų bazė
Kampana (sala)

**Kampana** () – sala pietų Čilėje, Čilės salyne, Penaso įlankoje, Kampanos salų spiečiuje. Patenka į Aiseno regioną (Kapitan Prato provincija). Šiaurės rytuose ir rytuose Faljoso sąsiauris skiria nuo Prato, Mažosios Velingtono ir Knoro salų, pietryčiuose Aldėjos, Rikelmės, Oreljos, Angamoso, Esmeraldos, Kovadongos ir kitų salų spiečius skiria nuo Velingtono salos, iš pietvakarių prisiglaudusios Kabraleso ir Patrisijaus Linčo salos. Plotas – 1187,8 km² (11-a pagal dydį Čilėje). Kranto linija (ilgis 589,2 km) labai vingiuota, gausu įlankų, užutėkių. Aukštis iki 1311 m.

Kampanos sala negyvenama, nors seniau čia gyvenę alakalufai. Šiaurinėje pakrantėje yra Puerto Barbaros prieplauka, tinkama nedideliems laivams.

## Šaltiniai